Danmarks Statistiks øverste chef, rigsstatistiker Jørgen Elmeskov, har været til alvorssamtale på økonomi- og indenrigsministerens kontor. Simon Emil Ammitzbøll-Bille (LA) har villet sikre sig mod gentagelser af sagen om de statsansattes modtagelser af en række gaver fra dataanalysefirmaet Geomatic.

»Jeg gav udtryk for, at det ikke er acceptabelt, at man ikke overholder reglerne. Det var han enig i. De har haft sagen oppe med cheferne og med alle medarbejderne og vil sikre, at reglerne vil blive overholdt i fremtiden«, siger Ammitzbøll-Bille.

Politiken har afdækket, hvordan en håndfuld statsansatte hen over 7 år har taget imod koncerter, gokartture og en række andre gaver fra Geomatic. Sagen har ført til, at en medarbejder er blevet suspenderet og meldt til politiet for mulig bestikkelse. Simon Emil Ammitzbøll-Bille bakker op om de skridt, som myndigheden har taget: